Tier byt wit vrou dood – praag.co.za — 20 jaar jonk!
Tier byt wit vrou dood
Die bestuur en werknemers by die Laohu Valley-reservaat by Philippolis in die Vrystaat is in rou gedompel nadat 'n werknemer, wat verantwoordelik was vir die welstand van tiere, Saterdag deur 'n tier doodgebyt is.
Die tierplaas sê in 'n verklaring dat die 43-jarige Vivienne McKenzie sedert 2002 by die plaas gewerk het. McKenzie het onder meer haar lewe aan die versorging en beskerming van die bedreigde Suid-Chinese tiere gewy.
'n Emosionele Heinrich Funck, bestuurder van die tierplaas, het aan OFM-nuus gesê dat 'n projekspan en die owerhede tans besig is met 'n deeglike ondersoek om vas te stel wat gebeur het.
Daar word vermoed dat McKenzie vergeet het om die hok agter haar te sluit.
Die vyfjarige tier, "Beta", is intussen van kant gemaak.
Skrywer praagGepubliseer op 10 Oktober 2016 10 Oktober 2016 Kategorieë Nuus, Suider-AfrikaSleutelwoord Chinese tiere, tierplaas, Vrystaat